Document ID: 31996R0421

KOMMISSIONENS FORORDNING (EF) Nr. 421/96 af 7. marts 1996 om ændring af forordning (EF) nr. 1623/95 om forsyningsopgørelse for De Kanariske Øer for varer hidrørende fra mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 3, stk. 4, og
ud fra følgende betragtninger:
Kommissionens forordning (EF) nr. 2790/94 (3), ændret ved forordning (EF) nr. 2883/94 (4), giver gennemførelsesbestemmelser for den særlige ordning for De Kanariske Øer for forsyning med bestemte landbrugsprodukter;
Kommissionens forordning (EF) nr. 1623/95 (5) gav den foreløbige forsyningsopgørelse for De Kanariske Øer for perioden 1. juli 1995 til 30. juni 1996; opgørelsen kan ændres, hvis det viser sig nødvendigt, idet den fastsatte samlede mængde kan forhøjes i løbet af regnskabsåret ud fra regionens behov; for at tilfredsstille De Kanariske Øers behov for mejeriprodukter, navnlig mælk, er det nødvendigt at øge den forudsete mængde af mælk og fløde, ikke koncentreret og ikke tilsat sukker eller andre sødemidler; bilaget til forordning (EF) nr. 1623/95 bør derfor ændres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Bilaget til forordning (EF) nr. 1623/95 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. marts 1996.

Labels: 3
18
17
5